回教

回教 (上海言话: ɦuɛ tɕiɔ)，也好称为伊斯兰教，(阿拉伯语: الإسلام‎ al-’islām, 国际音标: [ʔislæːm]) 是一千三多年前公元七世纪个辰光，先知穆罕默德将天帝真主安拉个言话录在个古兰经勒许，乃兴已传播到五洲四海里向。


教义
回教是一种严格个一神教，信徒称为穆斯林，意思是顺从者。伊拉每天顶大个功课就是朝拜真神胡大。日逐要朝拜五趟。还要遵守弗吃猪肉等食物禁忌。女性身体大部分是弗好露出来，男性还要蓄胡须。迭眼规矩嚜，搭别個宗教两样，是写进伊拉个圣训里向个，一个字也弗好改得个。

 历史 
回教个发展是阿拉伯部落扩张个产物，搭伊拉个创始人默罕默德有邪气大个关系。假使嘸沒迭个人嚜，也就嘸沒现在个回教。世界历史也會得改写。
 诞生背景 
回教诞生在拉公元7世纪个阿拉伯半岛，此地是一个交关荒芜个场许，嘸啥农耕文化，大部分人侪是游牧民，虽则有一眼犹太人拿外部世界搭此地联系起来，弗过无么几许人有基本个世界常识。阿拉伯部落生活个状态几千年以来无啥变化，基本处于部落酋长社会当中。弗过，从公元4世纪开始，北面个一神教已经开始影响到当地个居民，虽然来勒麦加仍旧有交关多神崇拜，弗过有种介部落已经开始接受基督教哉。默罕默德老早也是受到交关基督教个影响。此人野心邪气大，想通过宗教个方式让阿拉伯人扩张征服中东地区，个咾篡改基督教搭犹太教个经典，滥改讲自家是真主个传授，开始望周边传教。伊迭种举动邪气符合迭个辰光阿拉伯人个扩张要求，个咾一歇歇便开始传播起来。

 迅速持续个扩张 
回教扩张速度邪气快，一直到当今社会也弗歇个。在拉默罕默德死脱之后一百年之内，回教就从阿拉伯半岛扩张到大西洋搭帕米尔高原。到10世纪个辰光又开始逐渐征服南亚、东南亚群岛、小亚细亚、南俄草原以及中亚。到15世纪之前，回教已经成为世界上向第一大宗教哉。好迭能讲，西方假使嘸么地理大发现。回教老早就一统全球哉。


教派分裂
回教扩张个过程当中，拿交关老早个游牧部落吸收进来，里向包括圣门弟子、麦加富商、波斯贵族咾啥。但箇眼人个利益是有矛盾个——回教帝国建立后，伊拉开始相互斗争。到7世纪末，逐渐公开分裂，形成功两个主要流派：逊尼派搭什叶派。伊拉矛盾个中心是哈里发继承人个问题，别个方面推扳弗大。

 教派 
 逊尼派（阿拉伯语：أهل السنة‎ ʾ，Ahl ūs-Sunnah），又译素尼派，原意为遵循圣训者。顶大个派别，占穆斯林85－91%。自称“正统派”，主张古兰经一字不可改，坚持传承，认为穆罕默德继承人应该由选举产生，尊崇来拉政治上主要掌权个历任哈里发；搭什叶派个武装冲突日益增加。
 Wahhābi（阿拉伯语：وهابية‎‎ ，Wahhābiya(h)）18世纪分化出来，自称“神论者”，极端保守。
 什叶派（阿拉伯语：شيعة‎‎，Shīʿah），原意为阿里个追随者，第二大宗派，占穆斯林10－20%。自视穆斯林里个“精英”，相信穆罕默德指定著女婿阿里·本·阿比·塔利卜作为渠个继承人（第四任哈里发），认为只有阿里眼后裔再好做伊玛目（穆斯林领袖）。
 十二伊玛目派，占什叶派85%
 五伊玛目派
 七伊玛目派，搭十二伊玛目派对前六六任伊玛目意见一致，分歧点在于第七任人选问题。从法蒂玛王朝开始，该派不断分裂。
 Nizari，七伊玛目派里顶大，分布于西非北非
 Bohra，分布于印度、也门
 Druze，分布于叙利亚、黎巴嫩、以色列
 Alawite，分布于叙利亚
 Alevi，分布于土耳其
 Yarsan，分布于伊朗、伊拉克
 伊巴德派，第三大教派，尊崇先知穆罕默德搭著前两任哈里发阿布·伯克尔、欧麦尔·本·赫塔卜，认为渠拉执政时期是伊斯兰顶理想个时代。
 苏菲派（阿拉伯语：تصوّف‎‎，taṣawwuf），密契主义（或称神秘主义），为追求精神层面提升个伊斯兰教团，其诠释方式有别于一般个穆斯林，渠拉来拉生活方面相当严格。

信徒分布 
回教个信徒叫做穆斯林，意思是听伊拉真主指示个人。个咾回教徒大部分侪强调顺从，认为女人顺从男人、男人顺从真主，是天经地义。现代社会里，回教分布范围及其宽广。除脱核心个中东、北非、南亚、中亚之外，现在靠高出生率搭偷渡移民，在拉俄罗斯、西欧、美国侪有迅速增长个趋势。2015年个欧洲难民危机当中，大部分所谓难民侪是回教徒，外加多数是青年男性。

 风俗习惯 
回教弗单单是一种精神信仰，也是一种政治形态、一种生活习惯。个咾回教信徒搭本生地区个居民生活习惯大推大扳，譬方讲弗吃猪肉、弗准外婚、女性缠头巾等。在拉交关回教徒看来，弗遵守古兰经规矩个回教徒是假穆斯林。

回教个宗教习俗通常包括五功，迭个五功是「念、禮、齋、課、朝」，是回教徒需要奉行个五個義務。回教交关要干涉世俗，伊拉有得自家个一套中世纪法律，会得去干涉社會个每一個层面，从吃啥、做啥到杀啥人，侪做出规定。弗过，大部分情况下底，穆斯林并弗晓得自家要遵守啥习惯，侪是由伊拉个阿訇决定个。

 文明冲突 

回教替世界上大部分别他文明之间侪有冲突，具体表现为：在拉中东迫害排斥当地个基督徒替犹太教徒；在拉非洲排斥当地个原始宗教信徒、迫害基督徒；在拉欧洲设立沙利亚教法、排斥他人进入，外加拒绝融入当地文化、攻击所在国文化；在拉东南亚进行所谓个独立运动；在拉菲律宾、泰国南部、缅甸西部公然进行分裂活动；在拉中亚招揽圣战士、建立纯粹个回教国家并汏当地人脑子。回教替世界大部分文明之间个冲突，已经成为乃朝世界必须面对个重大问题。加上仔伊拉个移民搭仔出生率邪气高，未来迭种冲突可能会得更加严重。

 江南回教 


江南地区个回教，是蒙古人统治下头带得来个。元朝辰光，大批个色目人来到江南定居，像杭州、松江等地个清真寺就是伊歇辰光修起来个。色目人霸道，让江南人吃苦头。弗过到元朝末年，吴越人方国珍拿伊拉驱逐出境。在拉之后个明帝国搭清帝国统治辰光内，由于伊拉搭中东回教交流较少，已经相当本地化哉。弗过近年来西北个保守回民开始跟牢移民大军流窜进入江浙，伊拉对回教个理解搭江浙个本土回民有交关弗同。在拉浙江义乌，有邪气多个中东阿拉伯穆斯林。伊拉修造清真寺、养交关后代，对江南地区各民族构成，会得带来邪气大个影响。

 外部链接 
 中文伊斯兰文献专著
 西方哲学史-回教文化及其哲学 
 全球通史：伊斯兰教个兴起
 教诣网(cennet)
 奉至仁至慈个真主之名
 蚂蚁世界
 中国伊斯兰徒资讯